**БИОГРАФИЈА**

**Основни податоци:**

Александар Трајковски е роден на 3.5.1978 година во Скопје.

**Образование:**

По завршувањето на основното образование, се запишува во ДМБУЦ „Илија Николовски - Луј“, кадешто матрурира во 1996 година. Во 2002 година дипломира на Факултетот за музичка уметност во Скопје, а на истиот, во 2007 година и магистрира во класата на проф. д-р Викторија Коларовска – Гмирја, со темата *„Организацијата и содржината на музичката настава во Република Македонија, во периодот од 1950 до 1962 година“*. Во 2014 година на Институтот за социолошки и политичко - правни истражувања, под менторство на проф. д-р Ганка Цветанова ја одбранил докторската теза *„Филмската музика како форма на комуникација: музиката во македонскиот игран филм во периодот од 1952 до 2011 година“*.

**Професионално искуство:**

Својата професионална кариера ја започнува во 2003 година, како демонстратор по предметот Солфеж на Факултетот за музичка уметност во Скопје, а во 2009 година е избран во звањето доцент по група предмети од областа на музичката теорија на Интернационалниот универзитет Еуропа Прима (поранешен Универзитет за аудио-визуелни уметности ЕФТА) во Скопје. Во 2015 година е избран во звањето вонреден професор на истиот, а во 2020 во редовен професор. Во периодот од 2008 до 2015 година, работи и како хонорарен професор по предметот Музичка уметност во ПСУ „Петта приватна гимназија“ во Скопје. Во учебната 2020/2021 година хонорарно предава во ДМБУЦ „Илија Николовски-Луј“.

Избран е на следниве функции:

* Ректор на ИУ Еуропа Прима (2020 - )
* Претседател на Универзитетскиот сенат на ИУ Еуропа Прима (2020)
* Директор на Институтот за аудиовизуелни уметности при ИУ Еуропа Прима (2014 - 2020)

**Општествена дејност:**

Д-р Александар Трајковски е активен и на полето на општествено-социјалниот и културен живот во Република Македонија, насочувајќи го својот интерес на делување низ повеќе начини и форми. Меѓу позначајните, се вбројуваат:

* Претседател на Управен Одбор на НУ Национална опера и балет (2021 - )
* ВД претседател на Управен Одбор на СОС Детско Село – Македонија (2021 - )
* Потпретседател на Управен Одбор на СОС Детско Село – Македонија (2019 - 2021)
* Член на Управен Одбор на Детски културен центар на Град Скопје (2017 - 2021)
* Член на Управен Одбор на СОС Детско Село – Македонија (2010 - )
* Член на Генерално Собрание на СОС Детско Село – Македонија (2010 - )
* Претседател на Уметничкиот совет на Академскиот хор „Мирче Ацев“ (2010 - 2014)
* Член на Управни одбор на АКУД „Мирче Ацев“ (2005 - )
* Член на Надзорен одбор на Собранието на здружението „Пријатели на оперската уметност“ (2002 - 2007)

**Учество во научно-истражувачки проекти:**

Учествува во повеќе научно-истражувачки проекти, меѓу кои:

 - Меѓународeн научно-истражувачки проект поддржан од Унгарската Амбасада во Република Северна Македонија, со наслов „*Унгарските музички уметници на македонската културна сцена*“, каде е автор на поглавјето „*Унгарските музичари и оперски дела на сцената на Македонската опера*“. Јавните презентации на проектот се одржани на:

* 29.5.2019 година, во Големата аула на Интернационалниот универзитет Еуропа Прима во Скопје; и
* 14.12.2019 година, во рамки на Фестивалот „EPTA“, во концертната сала на Државниот музичко-балетски училишен центар „Илија Николовски - Луј“ во Скопје

 - Научно-истражувачки проект поддржан од Министерството за култура на Република Северна Македонија, со наслов *„Периодизација на македонската забавна музика од почетоците до 2020 година“*.

Јавните презентации на проектот се одржани на:

* 1.11.2021 година, во Џепното кино на МКЦ во Скопје; и
* 10.11.2021 година, во Концертната сала на Државниот музичко-балетски училишен центар „Илија Николовски - Луј“ во Скопје

 - Научно-истражувачки проект поддржан од Министерството за култура на Република Северна Македонија, со наслов *„Музиката во македонскиот игран филм“*, во чии рамки одржува две авторски предавања на тема *„Композиторите на македонското филмско платно“*:

* 25.10.2021 година – онлајн предавање во ОУ„Дедо Иљо Малешевски“ и ГСУ „Ацо Русковски“ во Берово; и
* 7.11.2021 година, во ДМУ „Тодор Скаловски - Тетоец“ во Тетово

**Учество на фестивали и културни манифестации:**

Со свои авторски предавања, зема учество на повеќе реномирани манифестации од областа на културата:

* На 20-тото издание на Фестивалот на европски филм „Cinedays“ во Скопје, во МКЦ, на 16.7.2021 година, одржува предавање на тема *„Музиката во македонскиот игран филм“*.
* На 40-тото издание на Меѓународниот фестивал на филмската камера „Браќа Манаки“ во Битола, во Домот на културата, на 14.9.2019 година, одржува предавање за студентите, на тема *„Музиката во македонскиот игран филм“*.
* На 47-то издание на Мајските оперски вечери, на 15.5.2019 година, говори на отворањето на изложбата на фотографии и костими на првенката на Македонската опера, Ана Липша – Тофовиќ, насловена „*Божествена симбиоза*“ (Организација на Македонската опера и балет и Заедницата на Хрватите во Република Македонија). Автор е и на пригодниот текст објавен во каталогот на изложбата.

**Авторски тематски предавања:**

Надвор од својата матична институција, на покана на повеќе високо-образовни и културни институции, поканет е да одржи авторски предавања, меѓу кои:

* *„Музиката во македонскиот игран филм“* – Тематско онлајн предавање; КСП Центар - Јадро, Скопје: 2020
* *„Првата руска национална опера ’Иван Сусањин’, од Михаил Иванович Глинка“* - Тематско предавање; Руски културен центар - Универзитет „Св. Кирил и Методиј“, Скопје: 2019
* *„Балетот ’Лебедово езеро’ на Петар Илич Чајковски - за значењето, настанувањето, историскиот аспект и постановките“* - Тематско предавање по повод 145 години од премиерното поставување на балетот; Руски културен центар - Универзитет „Св. Кирил и Методиј“, Скопје: 2017
* *„Книжевните дела на Вилијам Шекспир, како основа за оперите ’Магбет’, ’Отело’ и ’Фалстаф’ на Џузепе Верди“* - Тематско предавање по повод 400 години од смртта на Вилијам Шекспир; Филолошки факултет „Блаже Конески“, Скопје: 2016
* *„Слушањето како активност во комуницирањето“* - Тематско предавање; Универзитетот на Југоисточна Европа, Тетово: 2014

**Учество во редакции за научно-издавачка дејнст:**

Д-р Александар Трајковски е еден од иницијаторите за покренување на списанието за аудиовизуелни уметности „Линк“, кое излегува во издание на Интернационалниот универзитет Еуропа Прима, а кое се занимава со прашањата и проблемите што произлегуваат од областа на филмската, театарската, музичката и танцовата уметност, фузионирајќи ги сите нив во една целина, видена низ призмата на научен аспект. Од самото формирање, назначен е за негов главен и одговорен уредник, реализирајќи досега три броја со меѓународна редакција составена од еминентни светски уметнички и научни дејци од својата област.

 Покрај тоа, постојан член е и на редакцијата за издаваштво на Интернационалниот универзитет Еуропа Прима, која го реализира издавањето на дваесет научни публикации.

**Публикувани книги - автор:**

Д-р Александар Трајковски е автор на три книги, во кои ги сублимира своите повеќегодшни истражувања, а кои според тематиката која ја обработуваат, претставуваат вреден прилог во збогатувањето на македонската научна и културолошка мисла:

Првата своја книга ***„Зина Креља, сопран, првенка на Операта при Македонскиот народен театар“***, објавена во издание на Музичкиот издавачки центар (2018), ја работи во коавторство со м-р Снежана Анастасова - Чадиковска, прикажувајќи го уметничкиот и животен пат на оперската примадона Зина Креља - првенката и еден од основоположниците на Македонската Опера. Оваа публикација содржи интересни податоци за нејзиниот животен пат, многу спомени и искажувања од нејзините современици, музиколошка анализа на нејзината актива на оперската сцена, како и ретроспекција на нејзината концертна дејност.

Од рецензијата на проф. Фимчо Муратовски: „*Монографија за Зина Креља е вреден и драгоцен прилог за историјата на нашата музичка култура... Таа претставува сериозен и необично вреден авторски труд... Сите податоци и документи содржани во монографијата ќе бидат драгоцен прилог за натамошни иследувања како за животниот и творечки пат на големиот уметник Зина Креља, така и за времето, околностите и општествените и културните прилики во кои таа живеела и делувала...*“

Со втората книга ***„Музиката во македонскиот игран филм: од ’Фросина’, до ’Лазар’“***, во издание на Кинотеката на Република Македонија (2018), се јавува како самостоен автор, презентирајќи ѝ ја на читателската публика првата студија за македонската филмска музика. Книгата е конципирана на тој начин што содржи теориско дефинирање, како и емпириско истражување, фокусирано на три главни пункта - содржинска анализа, интервјуа и анкета. Содржинската анализа ја опфаќа музиката во сите играни филмови од 1952 година, па сè до денес, и истата е методолошки осмислена на тој начин да може да ги опфати сите битни елементи кои би помогнале да се добие целосната слика за начинот и формата на нејзината употреба. Покрај тоа, фокусот на интерес е насочен и кон интервјуа со дел од режисерите и композиторите на фимовите, каде што тие говорат за сопственото искуство во работата на филм, додека третиот фокус е насочен кон публиката, односно гледачите на филмовите, со што се отсликуваат вкусот, мислењето и перцепцијата на публиката за филмската музика.

Од рецензијата на проф. д-р Ганка Цветанова: „*Прашањето за македонската филмска музика на начинот на кој тоа го третира д-р Александар Трајковски е од исклучителен интерес. Тој успева оваа речиси неистражувана тема да ја развие во широки размери, изведувајќи го тоа методолошки мошне коректно. Обработувајќи ја проблематиката од два аспекта - музиколошки и комуниколошки, артикулира своевидна комплексност во научниот пристап. Со тоа, тој прави двоен исчекор - на полето на македонската музикологија, актуелизирајќи тема која досега е сосема минимално истражувана, но и на полето на комуникологијата, каде што толкувајќи ја музиката од еден друг поинаков аспект, отвора нови полиња и хоризонти на размислување.*“

Во третата книга, монографијата **„*70 години Академско културно-уметничко друштво ‘Мирче Ацев’“***, во издание на АКУД „Мирче Ацев“ (2019), ја обработува дејноста на единственото академско културно-уметничко друштво во Република Македонија, по повод 70-годишнината од неговото формирање. Во неа, обработува обемен материјал, собиран и чуван во текот на 70 години, при што прави систематизација на податоците, нивна анализа и дескриптивна интерпретација. Монографијата, која детално и прецизно ја претставува дејноста на сите секции на АКУД „Мирче Ацев“ (Академскиот хор, Ансамблот за народни ора и песни, Академската сцена и Забавниот оркестар), содржи и интервјуа направени со директните чинители во активноста на „Мирче Ацев“ (диригенти, кореографи, членови на ансамблите и тн.) чии искази изворно ќе посведочат за историскиот развој на друштвото и неговото позиционирање на домашната и меѓународната културна сцена, а покрај тоа, содржи и повеќе прилози: мошне богата галерија на фотогафии со кои авторот визуелно го поткрепува текстуалниот дел; исечоци од весници и списанија преку кои се овозможува увид во застапеноста на активностите на друштвото во печатените медиуми; листи со сите меѓународни претставувања на фестивали и натпревари и тн.

**Публикувани книги – уредник:**

 Коуредник е на монографското издание ***„Моето богатство“*** на авторот Милка Ефтимова, објавено во 2020 година.

**Публикувани научни трудови:**

Автор е на поголем број научни трудови кои се објавени во реномирани музички и културолошки списанија и научни зборници, од кои најголемиот број се меѓународни:

* 2021 - *„Организациските аспекти на наставата во средното музичко училиште во Скопје, во периодот од 1945 до 1962 година“* во *Зборник на трудови од Меѓународната балканска конференција: „Состојби и перскептиви во музичко-балетското образование“* (2021), стр. 29-36, Скопје: ДМБУЦ „Илија Николовски-Луј“
* 2020 - *„Музиката во македонскиот игран филм ‘Црвениот коњ’“* во *„Гласник“* (2020), стр. 125-129, Скопје: Институт за национална историја
* 2020 - *„Учеството на руските музички уметници на фестивалот ’Охридско лето’“* во *Зборник на трудови од I Меѓународна конференција „Рускиот јазик, литература и култура во Република Македонија: минато, сегашност и иднина“* (2020), стр. 133-156, Скопје: Руски центар УКИМ
* 2019 - *„The Impact od Music in Creating the Atmosphere and the Emotional Shaping of Director Milcho Manchevski’s Movies“* in *Musica Movet: Affectus, Ludus, Corpus* (2019), p. 153-158, Belgrade: Department of Music Theory, Faculty of Music, University of Arts in Belgrade
* 2019 - *„Дали музиката може да го ’продаде’ филмот?“*, во *Зборник на трудови од меѓународен научен собир со дебата: Културата во распродажба:Консумеризмот и комерцијализацијата на културните продукти* (2019), стр. 131-137, Скопје: Институт за македонска литература
* 2018 - *„Професионалниот пат на Павлина Апостолова – првенка на Операта при Македонскиот народен театар“*, во *Годишен зборник* (2018), Штип: Универзитет „Гоце Делчев“ – Факултет за музичка уметност
* 2018 - *„Италијанската опера во Република Македонија (од 1947 година, до денес)“,* во *СУМ, списание за уметност* (2018), стр. 89-92, Центар за културна иницијатива: Штип
* 2018 - *„The relation of music to the film image/scene in the feature film ‘Cabaret Balkan’“* (Transpositions: Muic/Image, Belgrade: University of Arts, Faculty of Music; 2018)
* 2018 - *„Сличностите и разликите во книжевното, наспроти оперското дело ’Кармен’ и неговото опстојување на македонската оперска сцена“,* во *Le meme, le semblable et le different au sein de la langue, de la litterature et de la culture dans les pays francophones* (2018)*,* 514-524,Skopje: Faculte de philologie „Blaže Koneski“
* 2018 *- „Руската опера како дел од македонската оперска сцена“,* во *Руско-македонски јазични, литературни и културни врски 7 – Зборник на трудови од VII македонско-руска научна конференција* (2018), стр. 481-489, Скопје: Филолошки факултет „Блаже Конески“
* 2018 *- „’Охридска легенда’ од Стеван Христиќ – за карактеристиките на балетот и неговите поставки во Република Македонија“*, во *СУМ, списание за уметност* (2018), стр. 89-92, Штип: Центар за културна иницијатива
* 2018 - *„Russian Opera on the Macedonian Stage“*, in *Stephanos, No. 2*, *Peer reviewed multilanguage scientific journal* (2018), p. 75-83, Moscow: Lomonosov Moscow State University, Philological faculty
* 2018 - *„Музичкиот диктат во општообразовните училишта“*, во *Просветно дело - списание за теорија и практика на образованието, бр. 2* (2018), Скопје: Здружение за теорија и практика на образованието „Образовни рефлексии“
* 2017 - *„Поставувањето и изведувањето на германските опери на оперската сцена во Република Македонија“*, во *СУМ, списание за уметност* (2017), стр. 95-109, Штип: Центар за културна иницијатива
* 2017 - *„Ефектите кај публиката, како восприемач на музиката од македонските играни филмови на XXI век“*, во *Ars Academica - меѓународно списание за изведувачки уметности* (2017), стр. 53-66, Скопје: Универзитет „Св. Кирил и Методиј“
* 2017 - *„Македонските оперски дела како дел од репертоарот на Македонската Опера (од нејзиното формирање до денес)“*, во *Годишен зборник* (2017), стр. 89-97, Штип: Универзитет „Гоце Делчев“ - Музичка Академија
* 2017 - *„Употребата на музиката во првите звучни филмови“*, во *Просветно дело - списание за теорија и практика на образованието, бр. 5* (2017), Скопје: Здружение за теорија и практика на образованието „Образовни рефлексии“
* 2017 - *„Развојниот пат на филмската музика (од почетоците до средината на втората декада од ХХ век)“*, во *Линк - списание за аудиовизуелни уметности* (2017), Скопје: Универзитет за аудиовизуелни уметности ЕФТА
* 2017 - *„Содржинските и концептуалните карактеристики на музиката на Тома Прошев за четири македонски играни филмови“*, во *Зборник на трудови од музичко - научната манифестација „Струшка музичка есен“* *- „Традицијата како инспирација“* (2017), стр. 59-65, Скопје: СОКОМ
* 2016 - *„Неколку аспекти за употребата на оригиналниот музички материјал на Кирил Македонски и останатите музички циати во филмот ’Македонска крвава свадба’“*, во *40 години Струшка музичка есен - меморија и перспективи* (2016), стр. 107-112, Скопје: СОКОМ
* 2016 - *„Музиката во играните филмови на Бранко Гапо“*, во *Монографија за Бранко Гапо* (2016), Скопје: Македоника Литера
* 2015 - *„Реминисценција на уметничкиот пат на Зина Креља (1925 - 2014) – во чест на 90 годишнината од нејзиното раѓање“*, во *Музика – списание за музичка култура* (2015), Скопје: СОКОМ
* 2015 - *„Драматуршко - музиколошка опсервација на ликот на Милка од операта ’Змејовата невеста’“*, во *Современост - списание за литература, култура и уметност* (2015), стр. 81-86, Скопје: Современост
* 2015 - *„Музиката во ’Пред дождот’ - содржина, концепт и постигнати ефекти (дваесет години подоцна, 1994 - 2014)“*, во *Современост - списание за литература, култура и уметност* (2015), Скопје: Современост
* 2015 - *„Музиката на Трајко Прокопиев во филмовите ’Фросина’ и ’Волча ноќ’ - почеток на ново поглавје во македонската музичка историја“*, во *Зборник на трудови од музичко - научната манифестација „Струшка музичка есен“* (2014), Скопје: СОКОМ
* 2014 - *„Уметничко - креативниот и организациски влог на Петре Богданов - Кочко во создавањето и развојот на Македонската Опера“*, во *Зборник на трудови од музичко-научната манифестација „Струшка музичка есен“* (2013), стр. 20-29, Скопје: СОКОМ
* 2012 - *„Уделот на домашните композитори во создавањето на музика за македонските играни филмови“*, во *Годишен зборник „Култура - музика - образование“* (2012), Штип: Факултет за музичка уметност
* 2012 - *„Дидактичко - методските и содржинските аспекти на учебниците по солфеж на Благој Цанев“*, во *Зборник на трудови од музичко-научната манифестација „Струшка музичка есен“* (2012), Скопје: СОКОМ
* 2011 - *„Слушањето музика во рамките на музичката настава во средните општо - образовни училишта во Република Македонија“*, во *Годишен зборник „Култура - музика - образование“* (2011), Штип: Факултет за музичка уметност
* 2011 - *„Педагошката дејност на Стојан Стојков“*, во *Музика - списание за музичка култура* (2011), Скопје: СОКОМ
* 2010 - *„Примената на асоцијациите во наставата по Солфеж“*, во *Музика - списание за музичка култура* (2010), Скопје: СОКОМ
* 2009 - *„Спецификите и проблемите на музичкото воспитување во најраната училишна возраст на децата“*, во *Музика – списание за музичка култура* (2009), Скопје: СОКОМ
* 2005 - *„The Role of Personality in Cultural and Educational Policy (Macedonian post - war music activists)“*, in *Cultural Policy and Music Education* (2005), Skopje: IRAM; FMU
* 2004 - *„The Organization and Content of Music Education in the Republic of Macedonia in the Period Between 1945 and 1950“*, in *Contemporary Trends in Musicology and Ethnomusicology* (2004), Struga: IRAM; FMU

**Учество на симпозиуми, конференции и научни собири:**

Со свои научни трудови, д-р Трајковски учествува на повеќе меѓународни конференции и симпозиуми кои обработуваат теми од областа на музикологијата и музичката педагогија:

* 2021 - *„Операта ‘Змејовата невеста’ на Стојан Стојков – инспирација, концепт, поставка“* (Музичко - научна манифестација „Струшка музичка есен“ - „Состојби и перспективи во македонската музичка култура; Сојуз на композитори на Македонија; Струга 2021)
* 2021 - *„Поетските творби ‘Ленка’, на Рацин и ‘Илинденски мелодии’, на Конески, низ визурата на хорската музика“* (Научна конференција „Синтези: Рацин и Конески (100 години од раѓањето на Конески); Институт за македонски јазик „Крсте Петков-Мисирков“, Совет за македонски јазик, Општина Велес, Народен театар „Јордан Хаџиконстантинов-Џинот“; Велес 2021)
* 2020 - *„Организациските аспекти на наставата во средното музичко училиште во Скопје, во периодот од 1945 до 1962 година“* (Меѓународна балканска конференција: „Состојби и перскептиви во музичко-балетското образование“; ДМБУЦ „Илија Николовски-Луј“; Скопје 2020)
* 2020 - *„Музиката на Томислав Зографски во македонските играни филмови ‘Денови на искушение’ и ‘Најдолгиот пат’, на режисерот Бранко Гапо“* (Музичко - научна манифестација „Струшка музичка есен“ - „Музиката во/низ просторот и времето“; Сојуз на композитори на Македонија; Струга 2020)
* 2019 - *„Македонското музичко творештво, на репертоарот на Академскиот хор ‘Мирче Ацев’“* (Музички научни средби на тема: Македонското музичко творештво – сегашност и минато; Сојуз на композитори на Македонија; Скопје 2019)
* 2019 - *„Музиката во македонскиот игран филм ‘Црвениот коњ’“* (Меѓународна научна конференција „Македонија: историја, јазик, култура – 70 години од завршувањето на граѓанската војна во Грција (1949-2019)“; Универзитет „Св. Кирил и Методиј“, Институт за национална историја, Институт за социолошки и политичко-правни истражувања, Институт за македонски јазик „Крсте Мисирков“; Скопје 2019)
* 2018 - *„Дали музиката може да го ’продаде’ филмот?“* (Меѓународен собир со дебата: „Културата во распродажба: Консумеризмот и комерцијализацијата на културните продукти“; Универзитет „Св. Кирил и Методиј“, Институт за македонска литература; Скопје 2018)
* 2018 - *„Приемот на музиката од македонските играни филмови од страна на публиката (постигнати ефекти од комуникацискиот процес)“* (Музичко - научна манифестација „Струшка музичка есен“ - „Помеѓу авторот и публиката“; Сојуз на композитори на Македонија; Струга 2018)
* 2018 - *„Италијанската опера во Република Македонја (од 1947 година, до денес)“* (Меѓународен симпозиум – „Италијанската драма и театар во Република Македонија“; Универзитет за аудио-визуелни уметности ЕФТА; Скопје: 2018)
* 2018 *- „Охридска легенда’ од Стеван Христиќ – за карактеристиките на балетот и неговите поставки во Република Македонија“* (Меѓународен симпозиум – „Српската драма и театар во Република Македонија“; Универзитет за аудио-визуелни уметности ЕФТА; Скопје 2018)
* 2017 - *„The role of social media in perceiving the Macedonian film music by teenagers“* (International conference: Challenge of contemporary society II; Institute for sociological, political and juridicial research, Ss. Cyril and Methodius University in Skopje; Skopje 2017)
* 2017 - *„The Impact od Music in Creating the Atmosphere and the Emotional Shaping of Director Milcho Manchevski’s Movies“* (The 12th International Conference on Music Theory and Analysis, Department of Music Theory, Faculty of Music, University of Arts in Belgrade; Belgrade 2017)
* 2017 - *„Учеството на руските музички уметници на фестивалот ’Охридско лето’“* (Меѓународна конференција „Рускиот јазик, литература и култура во Република Македонија: минато, сегашност и иднина“; Руски центар УКИМ; Скопје 2017)
* 2017 - *„Музиката на Илија Пејовски за филмовите ’Оловна бригада’ и ’Јазол’“* (Музичко - научна манифестација „Струшка музичка есен“ - „Музиката и поединецот“; Сојуз на композитори на Македонија; Струга 2017)
* 2017 - *„Руската опера како дел од македонската оперска сцена“* (Меѓународен славистички собир - VII македонско-руска научна конференција; Филолошки факултет „Блаже Конески“; Скопје 2017)
* 2017 - *„Поставувањето на оперите напишани од германски автори, на оперската сцена во Република Македонија“* (Меѓународен симпозиум - „Германската драма во Република Македонија“; Универзитет за аудио-визуелни уметности ЕСРА и Општина Куманово; Куманово 2017)
* 2016 - *„Ефектите кај публиката, како восприемач на музиката од македонските играни филмови на XXI век“* (Научен собир „Едукација, традиција, современи тенденции“, организиран по повод 50-годишнината од основањето на Факултетот за музичка уметност во Скопје; Факултет за музичка уметност; Скопје 2016)
* 2016 - *„Сличностите и разликите во книжевното, наспроти оперското дело „Кармен“ и неговото опстојување на македонската оперска сцена“* (Меѓународен симпозиум по повод 70 години од основањето на Катедрата за романски јазици и книжевности при Филолошкиот факултет „Блаже Конески“ во Скопје - „Истото, сличното и различното во јазикот, во книжевноста и во културата во Франкофонските земји“; Филолошки факултет „Блаже Конески“; Скопје 2016)
* 2016 - *„The relation of music to the film image/scene in the feature film ‘Cabaret Balkan’“* (XIII International Conference of the Department of Musicology, Faculty of Music, University of Arts in Belgrade; Belgrade 2016)
* 2016 - *„Содржинските и концептуалните карактеристики на музиката на Тома Прошев за четири македонски играни филмови“* (Музичко – научна манифестација „Струшка музичка есен“ - „Традицијата како инспирација“; Сојуз на композитори на Македонија; Струга 2016)
* 2015 - *„Неколку аспекти за употребата на оригиналниот музички материјал на Кирил Македонски и останатите музички цитати во филмот „Македонска крвава свадба““* (Музичко - научна манифестација „Струшка музичка есен“ - „Меморија и перспективи“; Сојуз на композитори на Македонија; Струга 2015)
* 2015 - *„Музиката во македонскиот игран филм во периодот по осамостојувањето (90-тите години), како репрезент на културниот идентитет на Република Македонија“* (III годишна меѓународна конференција „Култура и идентитет“ - Центар за култура и културолошки студии; Скопје 2015)
* 2014 - *„Музиката на Трајко Прокопиев во филмовите „Фросина“ и „Волча ноќ“ - почеток на ново поглавје во македонската музичка историја“* (Музичко - научна манифестација „Струшка музичка есен“ - Сојуз на композитори на Македонија; Струга 2014)
* 2013 - *„Уметничко - креативниот и организациски влог на Петре Богданов - Кочко во создавањето и развојот на Македонската Опера“* (Музичко - научна манифестација „Струшка музичка есен“ - Сојуз на композитори на Македонија; Струга 2013)
* 2012 - *„Дидактичко - методските и содржинските аспекти на учебниците по солфеж на Благој Цанев“* (Музичко - научна манифестација „Струшка музичка есен“ - Сојуз на композитори на Македонија; Струга 2012)
* 2011 - *„Педагошката дејност на Стојан Стојков“* (Музичко – научна манифестација „Струшка музичка есен“ - Сојуз на композитор на Македонија; Струга 2011)
* 2010 - *„Примената на асоцијациите во наставата по Солфеж“* (Музичко - научна манифестација „Струшка музичка есен“ - Сојуз на композитори на Македонија; Струга 2010)
* 2009 - „*Спецификите и проблемите на музичкото воспитување во најраната училишна возраст на децата*“ (Музичко - научна манифестација „Струшка музичка есен“ - Сојуз на композитори на Македонија; Струга 2009)
* 2006 - *„Образовни институции за подготовка на наставници по музика во Република Македонија во периодот од 1945 до 1962 година“* (Fourth Skopje Conference: Cultural Policy and Music Education; IRAM, FMU; Skopje 2006)
* 2006 - *„Наставата по музика во основните општо-образовни училшта во Република Македонија, во периодот од 1945 до 1962 година“* (Third Skopje Conference: Cultural Policy and Music Education; IRAM, FMU; Skopje 2006)
* 2005 - *„The Role of Personality in Cultural and Educational Policy (Macedonian post - war music activists)“* (Second Skopje Conference: Cultural Policy and Music Education; IRAM, FMU; Skopje 2005)
* 2004 - *„The Organization and Content of Music Education in the Republic of Macedonia in the Period Between 1945 and 1950“* (Third Struga Conference: Contemporary Trends in Musicology and Еthnomusicology; IRAM, FMU; Skopje 2004)

**Семинари и работилници:**

 На 31.10.2019 година, одржува работилница со учениците од ООМБУ „Лазо Мицев - Рале“ во Кавадарци, на тема *„Асоцијациите во наставата по солфеж“*.

**Награди:**

За својата активност, добитник е на:

* Награда на Град Скопје *„13 Ноември“* од областа на публицистиката, за 2019 година, за книгата *„Музиката во македонскиот игран филм: од ’Фросина’, до ’Лазар’“ (2019)*
* Награда *„ARS POETICA“* за најдобар есеј, за есејот „*Го слушам Чајковски и мирисам чај*“, на Фестивалот на чајот и читањето во организација на Издавачка куќа „Феникс“ и Фондација „Македонија презент“ (2019)